Buat 1 alinea dalam bahasa Betawi dengan unsur deskriptif.

Bêbêrapè orang nyêbut abrasi dêngan istilèh èrosi pantèi. Samè halnyè kayak pêngikisan tanèh, abrasi adalah kondisi nyang diakibatin olèh bêbêrapè paktor, yakni paktor alam amè paktor manusiè. Mênurut Badan Informasi Gèospasial (BIG), panjang kêsêluruhan garis pantèi Indonèsia sêkitar 99.093 km. Panjang garis pantèi êni têrus ngalamin pênyusutan sêiring dêngan nyusutnyè wilayah daratan nyang salèh atu pênyêbabnyè adalah abrasi. Abrasi adalah pênyebutan buat ngêgambarin kêadèan pêngikisan tanèh padè daèrah pantèi atau pêsisir. Kondisi ntu têrjadi sêbagè akibat dari gêlombang atau ombak amè arus laut nyang bêsipat dèstruktip. Pêngikisan daèrah pantèi atau abrasi bakal ngakibatin têrjadinyè pêngurangan daèrah daratan pantèi. Umumnyè pêngurangan daèrah pantèi dimulè dari arèa nyang paling dêkêt amè aèr laut sêbab arèa êni ngêjadi sasaran utamè dari pêngikisan.